
JUDEȚUL SUCEAVA

PRIMĂRIA MUNICIPIULUI CÂMPULUNG MOLDOVENESC

DIRECȚIA TEHNICĂ ȘI URBANISM

Nr.............. din .........2026
RAPORT DE SPECIALITATE
                                                    la proiectul de hotărâre

privind aprobarea finalizării și închiderii proiectului ”PNRR: Împădurirea trupurilor de pajiște permanentă, pășunea Botușul Mare, proprietate a Municipiului Câmpulung Moldovenesc situate pe raza unității administrativ teritoriale Cârlibaba, județul Suceava” cod proiect PN5174667023969 finanțat în cadrul, Programului Național de Redresare și Reziliență prin apelul nr. PNRR/2022/C2/I.1.A,  a indicatorilor tehnico-economici finali precum și asigurarea sustenabilității investiției

INIȚIATOR PROIECT DE HOTĂRÂRE: Primar, Negură Mihăiță

Analizând proiectul de hotărâre privind aprobarea finalizării și închiderii proiectului ”PNRR: Împădurirea trupurilor de pajiște permanentă, pășunea Botușul Mare, proprietate a Municipiului Câmpulung Moldovenesc situate pe raza unității administrativ teritoriale Cârlibaba, județul Suceava” cod proiect PN5174667023969 finanțat în cadrul, Programului Național de Redresare și Reziliență prin apelul nr. PNRR/2022/C2/I.1.A, precum și asigurarea sustenabilității investiției, precizăm următoarele:
Conform adresei numărul 86539 din 20.10.2026 emise de Ministerul Mediului, Apelor și Pădurilor, Direcția Generală Planul Național de Redresare și Reziliență pentru a asigura o evidență unitară, completă și verificabilă a rezultatelor obținute în etapa de finalizare a implementării Planului Național de Redresare și Reziliență (PNRR) este necesar ca toate unitățile administrativ teritoriale beneficiare ale acestui plan să adoptarea proiect de hotărâre pentru aprobarea finalizării și închiderii proiectelor care le-au avut în derulare.

La data de 12 martie 2025 a fost semnat contractul de finanțare nr. PN 5174667023969 pentru proiectul  ”Împădurirea trupurilor de pajiște permanentă, pășunea Botușul Mare, proprietate a Municipiului Câmpulung Moldovenesc situate pe raza unității administrativ teritoriale Cârlibaba, județul Suceava”, Cod proiect PN 5174667023969, finanțat prin Planul Național de Redresare și Reziliență, Apel nr. PNRR/2022/C2/I.1.A.

Contractul are ca obiect realizarea proiectului tehnic; instalarea plantației, amplasarea împrejmuirii plantației și executarea lucrărilor de întreținere plantației pentru anul I.

În toamna anului 2025 au fost realizate lucrările de instalare a plantației și amplasare a împrejmuirii acesteia după care a fost efectuat controlul Gărzii Forestiere Suceava în teren.

      În urma controlului a fost emis Raportul de verificare privind lucrările efectuate de instalare a plantației și amplasarea împrejmuirii nr 4955 din 27.02.2026 emis de Garda Forestieră Suceava.

      Din cele 51,20 ha propuse pentru plantat în cadrul contractului de finanțare 2,0935 ha s-au împădurit prin regenerare naturală cu specia molid iar diferența 49,1065 ha a fost plantată de operatorul contractat în acest sens; 

            Tot Garda forestieră Suceava a emis fișa de calcul al valorilor costurilor standard schema de ajutor de stat “Sprijin pentru investiții în noi suprafețe ocupate de păduri” din PNRR nr. 4956 din 27.02.2026 prin care a dispus acordarea sumei de 1.623.752,53 lei ce reprezintă plata pentru realizarea proiectului tehnic și instalarea plantației pentru suprafața de 49,1065 ha și amplasare  împrejmuirii pentru întreg perimetrul propus inițial. Valoarea  neeligibilă suportată din bugetul local este  20586,77 lei (reprezintă o parte din diferența de cotă de TVA de la 19% la 21%). Diferența până la valoarea finală a proiectului  de 1.900.929,97  lei cu TVA este reprezentată de valoarea lucrărilor de întreținere a plantației anul I pentru suprafața de 49,1065 ha care a fost plantată.

      Pentru lucrările de întreținere anul I există următoarele documente de recepție a lucrărilor:
-  Procesul – Verbal de recepție parțială a lucrărilor de întreținere Anul I nr. 18534 din 25.05.2026;

-   Procesul – Verbal de recepție parțială faza a doua a lucrărilor de întreținere Anul I nr. 27381 din 07.08.2026;
-   Procesul – Verbal de recepție finală după faza a treia a lucrărilor de întreținere Anul I nr. 35944 din 20.10.2026;

Pentru lucrările recepționate de întreținere a plantației anul I se va efectua plata în iarna/primăvara anului 2027, după ce Municipiul Câmpulung Moldovenesc va primi sumele aferente acestor categorii de lucrări de la finanțator.

             Având în vedere precizările de mai sus,  considerăm proiectul de hotărâre oportun și necesar.
	Direcția tehnică și urbanism

Director executiv adjunct

Istrate Luminița
	Serviciul patrimoniu

Șef serviciu

Ing. Niță Luminița

Compartiment administrare domeniul

public și privat

Ing. Zdrob George


